## Odluka o načinu formiranja cijena određenih prehrambenih proizvoda u prometu na veliko odnosno na malo

### NN 11/1992 (3.3.1992.), Odluka o načinu formiranja cijena određenih prehrambenih proizvoda u prometu na veliko odnosno na malo

# VLADA REPUBLIKE HRVATSKE

Na temelju članka 6. Zakona o društvenoj kontroli cijena ("Narodne
novine", br. 27/85, 53/90) Vlada Republike Hrvatske na sjednici održanoj
2. ožujka 1992. donijela je

## ODLUKU

### o načinu formiranja cijena određenih prehrambenih proizvoda u prometu na veliko odnosno na malo

I.

Poduzeća i druge pravne osobe koje se bave prometom proizvoda (u nastavku
teksta: poduzeća) cijene prehrambenih proizvoda u prometu na veliko odnosno
na malo formiraju primjenom marži iz ove odluke, i to:

```
________________________________________________________________________________
proizvodi hoji spadaju                                                          u prometu
u djelatnost                                                                    na veliko       na malo
                        pod             naziv                                   - u postocima
grana   skupina skupina                                         - najviše do
________________________________________________________________________________
1       2               3               4                                       5               6
________________________________________________________________________________
0130                                    Proizvodnja prehrambenih
                                        proizvoda
        01301           013010  - pšenično brašno                       5.0             10,0
        01305           013050  - pasterizirano mlijeko                 ukupno  10,0
                                        - sterilizirano mlijeko                 5.0             15,0
                                        - hrana za dojenčad                     5,0             15,0
        01306           013060  - šećer                                 5,0             15,0
        01308           013080  - jestivo ulje od
                                        suncokreta, soje i
                                        uljane repice                           5.0             10,0
________________________________________________________________________________
```

II.

Propisana marža iz točke I. u prometu na veliko odnosno na malo primjenjuje
se na nabavnu cijenu za onaj oblik prometa koji je stvarno obavljen.

Nabavna cijena iz stavka 1. je rijetko fakturna cijena dobavljača; uvećana
za zavisne troškove nabave.

Netto fakturnom cijenom smatra se krajnja cijena proizvoda koju kupac
plaća dobavljaču po ispostavljenoj fakturi (fakturna cijena umanjena za
sve odobrene popuste).

Iznimno od odredbe stavka 3. ove točke, netto fakturnom cijenom u prometu
na malo smatra se i veleprodajna cijena formirana u poduzeću koje obavlja
i promet na veliko i promet na malo.

III.

Pod zavisnim troškovima, prema odredbama ove odluke smatraju se troškovi
utovara i istovara proizvoda troškovi transporta od stovarišta dobavljača
do stovarišta kupca, troškovi osiguranja proizvoda u transportu, transportni
kalo, lom i kvar proizvoda posebni troškovi pakiranja u transportu, proizvoda
(zimsko pakiranje i slično), troškovi transporta od stovarišta kupca do
njegovih prodavaonica odnosno prodajnih mjesta i troškovi vraćanja povratne
ambalaže na temelju sklopljenih ugovora sa dobavljačem.

Kao zavisni troškovi iz stavka 1. ove točke mogu se zaračunati samo
stvarni troškovi koje je imalo i fakturiralo kupcu drugo poduzeće.

lznimno od odredbe stava 2. ove točke, poduzeće može zaračunati zavisne
troškove iz stavka 1. ove točke i ako transport, utovar i istovar i dr.
obavi svojim sredstvima a najviše do visine tarife u javnom prometu koja
je formire na u skladu sa propisima.

IV.

Poduzeće može pri formiranju prodajnih cijena umjesto zaračunavanja
stvarnih zavisnih troškova za svahi proizvod, zaračunavati planirani postotak
ili apsolutni iznos svojih prosječnih zavisnih troškova i to uz slijedeće
uvjete:

1) da se prosječni zavisni troškovi planiraju na temelju ostvarenih
prosječnih zavisnih troškova u prethodnoj godini odnosno u prethodnom obračunskom
razdoblju tekuće godine;

2) da se planirani prosječni zavisni troškovi i stvarni zavisni troškovi
prate i svako obračunsko razdoblje usklađuju, smanjuju odnosno povećavaju,
na temelju knjigovodstvene evidencije koja se vodi na posebnim računima
vremenskih razgraničenja;

3) da se eventualna pozitivna razlika izmedu planiranih i stvarnih prosječnih
zavisnih troškova iz protekle godine prenese u iduću godinu na račune vremenskih
razgraničenja i koristi za istu namjenu.

V.

Ako u prometu na veliko sudjeluju dva ili više poduzeća oni između sebe
dijele propisanu maržu u prometu na veliko: Prvi odnosno svaki prethodni
sudionik u prometu na veliko dužan je u fakturi posebno iskazati koji je
dio propisane stope zaračunao, a koji je dio preostao za slijedećeg sudionika
u prometu na veliko.

VI.

Povećanjem stope za pokriče troškova prometa smatra se pozitivna razlika
u cijeni koju prometna organizacija obračunava kao razliku između postojeće
prodajne cijene proizvoda na zalihama i prodajne cijene proizvoda iste
vrste i kvalitete koji su kasnije kupljeni.

VII.

Ako poduzeće koje se bavi proizvodnjom odnosno poduzeće koje se bavi
uvozom u skladu s propisima, formira svoje prodajne cijene tako da one
vrijede kao cijene u prodaji na veliko odnosno na malo u tim cijename sadržani
su i zavisni troškovi (franko skladište ili prodajno mjesto kupca) i udio
za pokriće troškova prometa.

Poduzeće iz stavka 1. ove točke dužno je u fakturi naznačiti da iskazana
prodajna cijena vrijedi kao prodajna cijena na veliko odnosno prodajna
cijena na malo.

VIlI.

Odredbe ove odluke primjenjuju se i na radne ljude koji samostalno obavljaju
djelatnost osobnim radom sredstvima rada u vlasništvu građana (imaoci radnji),
te na ostale sudionike u prometu proizvoda iz ove odluke.

IX.

Novčanom kaznom od 10.000 do 50.000 hrvatskih dinara kaznit će se za
prekršaj poduzeće:

1) ako u fakturi kao prvi odnosno prethodni sudionik u prometu na veliko,
ne iskaže osobno koji je dio propisane stope na veliko zaračunao, a koji
dio te stope preostaje slijedećem sudioniku (točka V.),

2) ako formira, kao proizvodač ili uvoznik, veleprodajnu odnosno maloprodajnu
cijenu, a u fakturi ne naznači da ta cijena vrijedi kao veleprodajna odnosno
maloprodajna (točka VII.).

Za radnju iz odredbe stavka 1. ove točke kaznit će se odgovorna osoba
u poduzeću novčanom kaznom od 5.000 do 15.000 hrvatskih dinara.

X.

Novčanom kaznom od 5.000 do 30.000 hrvatskih dinara kaznit će se za
prekršaj imalac radnje ako učini radnju iz odredbe stavka 1. točke IX.
ove odluke.

XI.

Na dan stupanja na snagu ove odluke prestaje važiti Odluka o načinu
formiranja cijena određenih proizvoda u prometu na veliko odnosno na malo
("Narodne novine" broj 67/91).

XII.

Ova odluka stupa na snagu danom objave u"Narodnim novinama"

Klasa: 307-04/92-01/05

Urbroj : 5030116-92-1

Zagreb, 2. ožujka 1992.

Predsjednik

**dr. Franjo Gregurić, v. r.**

Odluka, NN 11/1992-239
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)